
  Parlamentul României   

 Camera Deputaţilor

COMISIA PENTRU ADMINISTRAŢIE PUBLICĂ,
                 amenajarea teritoriului Şi echilibru 

    

        ecologic 
               
 
Bucureşti, 26.02.2009

            Nr.26/2030



                                  Către

                        BIROUL PERMANENT AL CAMEREI DEPUTAŢILOR

Vă înaintăm, alăturat, raportul suplimentar asupra proiectului de Lege pentru modificarea art.11 din Legea nr.24/2007 privind reglementarea şi administrarea spaţiilor verzi din zonele urbane, retrimis Comisiei în vederea reexaminării şi depunerii unui nou raport, cu adresa nr. PL.x.676 din 6 noiembrie 2007. 

PREŞEDINTE,
SULFINA BARBU

                  Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.6934; e-mail: cp06@cdep.ro

  Parlamentul României   

 Camera Deputaţilor

                         COMISIA PENTRU ADMINISTRAŢIE PUBLICĂ,
amenajarea teritoriului Şi echilibru ecologic

Bucureşti, 26.02.2009

             Nr.26/2030
R A P O R T   S U P L I M E N T A R

asupra proiectului de Lege pentru modificarea art.11 din Legea nr.24/2007 privind reglementarea şi administrarea spaţiilor verzi din zonele urbane
În şedinţa Plenului Camerei Deputaţilor din data de 5 noiembrie 2007, în temeiul art.70 din Regulamentul Camerei Deputaţilor, republicat, s-a hotărât retrimiterea proiectului de Lege pentru modificarea art.11 din Legea nr.24/2007 privind reglementarea şi administrarea spaţiilor verzi din zonele urbane (PLx.676/2007), Comisiei pentru administraţie publică, amenajarea teritoriului şi echilibru ecologic sesizată în fond, în vederea reexaminării şi depunerii unui nou raport.

Pentru acest proiect de lege s-a întocmit raportul nr.26/1937 din 01.11.2007, prin care s-a propus respingerea acestuia.

· La întocmirea prezentului raport Comisia a avut în vedere:

· avizul favorabil, cu observaţii şi propuneri, al Consiliului Legislativ (nr.1001/25.07.2007);

· avizul favorabil al Comisiei juridice, de disciplină şi imunităţi (nr.PLx 676 din 24.10.2007);

· punctul de vedere negativ al Guvernului nr. 2530/01.10.2007.

Proiectul de lege are ca obiect de reglementare modificarea art.11 din Legea nr.24/2007 privind reglementarea şi administrarea spaţiilor verzi din zonele urbane, noutatea reglementării propuse constând în interzicerea emiterii de autorizaţii pentru construcţiile şi amenajările de orice tip pe spaţiile verzi, amenajate sau prevăzute în Planul Urbanistic General.

Comisia propune Plenului Camerei Deputaţilor, menţinerea raportului iniţial de respingere a proiectului de lege pe motiv că din categoria spaţiilor verzi fac parte şi amenajările sportive publice, grădinile botanice şi cele zoologice, muzeele amenajate în aer liber, parcurile de distracţii, pentru care lucrările de construcţii nu pot fi interzise, ci doar limitate în condiţii cât mai stricte, ţinându-se cont de destinaţie şi respectând prevederile cuprinse în documentaţiile de urbanism. 

Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată.
La dezbaterile care au avut loc în şedinţa comisiei din 25.02.2009 a participat, în conformitate cu art.54 şi art.55 din Regulamentul Camerei Deputaţilor, republicat, în calitate de invitat, domnul Dan Cârlan, secretar de stat în Ministerul Mediului. 

La lucrările comisiei au fost prezenţi 22 deputaţi, din totalul de 31 membri ai comisiei.

Raportul suplimentar de respingere al comisiei a fost adoptat cu 10 voturi pentru şi 7 voturi împotrivă.

Proiectul de lege a fost adoptat de Senat în şedinţa din 8 octombrie 2007.
Camera Deputaţilor este Cameră decizională, potrivit prevederilor art. 75, din Constituţia României, republicată şi ale art.92 din Regulamentul Camerei Deputaţilor, republicat. 
               PREŞEDINTE,










     SECRETAR, 

  
    SULFINA BARBU

                                                                  MIHAI CRISTIAN APOSTOLACHE

Întocmit:

Expert  Iulia Toader           
